ZMLUVA O DIELO

I.	Zmluvné strany

Objednávateľ:	Mesto Košice
		Tr. SNP 48/A, 040 11 Košice
		v zastúpení: MUDr. Richard Raši, PhD., MPH - primátor
		IČO: 00691135
		DIČ: 2021186904
		Bankové spojenie: Prima banka Slovensko, a.s.
		Číslo účtu:	     0442486001/5600
		Osoby oprávnené jednať za objednávateľa 
		vo veciach technických:  Ing. Jozef Hudák, MPH – vedúci oddelenia výstavby, 
					   investícii a stavebného úradu

Zhotoviteľ: 	...................................................................
		...................................................................
		..................................................................
		v zastúpení: ..............................................
		Bankové spojenie: ...................................
		Číslo účtu:	...................................
		IČO:		...................................
		DIČ:		...................................
		IČ DPH:	...................................	 
		Kontakt: 	tel.:	...................................
			   	e-mail:	...................................

	Zmluvné strany uzatvárajú túto zmluvu na základe výsledku vyhodnotenia zákazky na uskutočnenie stavebných prác v zmysle zákona č.25/2006 Z. z. o verejnom obstarávaní a o doplnení niektorých zákonov v znení neskorších predpisov zo dňa ............................. 

II.	Predmet diela
1.	Zhotoviteľ sa zaväzuje odstrániť stavbu „SKLAD, č.súp.2459 na ulici Pri Prachárni, Košice IV“ umiestnenej na pozemku par. C-KN č.501/32, k.ú. Južné mesto. Odstránenie stavby sa bude realizovať podľa spracovanej projektovej dokumentácie z 01.04.2013, ktorej spracovateľom je Halaprojekt, s.r.o., Hroncova 3, Košice a podľa Rozhodnutia o povolení odstránenia stavby vydaného Obcou Bidovce č.A359/2013-Bi zo dňa 12.9.2013, nadobudnutá právoplatnosť dňa 26.9.2013. Predmetom plnenia sú všetky búracie práce, odvoz a zneškodnenie vzniknutých odpadov v súlade s príslušnou legislatívou v oblasti nakladania s odpadmi. Predmet diela je vymedzený položkovitým rozpočtom, ktorý tvorí neoddeliteľnú súčasť ZoD ako príloha č.1.
2.	Zhotoviteľ sa zaväzuje vykonať dielo vo vlastnom mene a na vlastnú zodpovednosť.
3.	Predmet plnenia podľa tejto zmluvy bude ukončený protokolárnym prevzatím takto zhotoveného diela objednávateľom. Zhotoviteľ je povinný pri protokolárnom odovzdávaní diela predložiť objednávateľovi potvrdenia o uložení stavebného odpadu na registrovaných skládkach odpadu.
4.	Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

III.	Termín plnenia
1.	Začatie prác:	do 2 dní odo dňa účinnosti tejto zmluvy
2.	Ukončenie prác: do ............ dní odo dňa začatia prác (kritérium č.2)
3.	K zmene dohodnutého termínu plnenia diela môže dôjsť v prípade, pokiaľ si objednávateľ vyžiada písomnou formou zmenu rozsahu prác predmetného diela a odsúhlasenou cenovou ponukou.
4.	Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.

IV.	Cena a fakturácia
1.	Cena diela je stanovená na základe cenovej ponuky uvedenej v prílohe č.1 tvoriacej neoddeliteľnú súčasť tejto zmluvy : (kritérium č.1)

	Cena diela bez DPH		................................. Eur  
	DPH 20%			................................. Eur
	Cena diela s DPH		................................. Eur
			Slovom: ....................................................................... Eur s DPH

2.	V cene sú zahrnuté všetky náklady spojené s vyhotovením diela vrátane zariadenia staveniska a jeho vypratanie i poistenia počas výkonu prác.
3.	Úhrada ceny za zhotovenie diela bude realizovaná objednávateľom bez zálohovej platby 
po ukončení a odovzdaní prác celého diela na základe faktúry vystavenej a doručenej zhotoviteľom. Podkladom pre vystavenie faktúry bude odsúhlasený súpis vykonaných prác a dodávok a Zápisnica o odovzdaní a prevzatí diela.
4.	Faktúra musí obsahovať všetky náležitosti daňového dokladu.
5.	Lehota splatnosti faktúry je 30 dní od preukázateľného doručenia faktúry objednávateľovi. 
Za dátum úhrady sa považuje deň odpísania finančných prostriedkov z účtu objednávateľa.
6.	V prípade, že faktúra nebude obsahovať náležitosti uvedené v tejto ZoD objednávateľ má právo vrátiť ju zhotoviteľovi na doplnenie. Vrátením faktúry nastáva prerušenie plynutia jej lehoty splatnosti a nová 30 - dňová lehota splatnosti začne plynúť až dňom doručenia novej opravenej faktúry. 

V.	Podmienky vykonania diela
1.	Zhotoviteľ sa zaväzuje pri plnení predmetu tejto zmluvy, dodržiavať všeobecné záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán, ako aj rozhodnutiami a vyjadreniami dotknutých orgánov štátnej správy.
2.	Zhotoviteľ zodpovedá za dodržanie požiarnych a bezpečnostných predpisov na pracovisku počas výkonu prác svojich zamestnancov a u zamestnancov svojich subdodávateľov. 
3.	Zhotoviteľ bude vykonávať dielo tak, aby nebola spôsobená škoda na cudzích nehnuteľnostiach a majetku, aby nebolo zasahované do práv a právom chránených záujmov vlastníkov susedných nehnuteľností. 
4.	Zhotoviteľ zodpovedá aj za akékoľvek zničenie alebo poškodenie fyzického majetku a osôb, ku ktorému dôjde počas vykonávania diela alebo ako jeho dôsledku v rámci plnenia tejto zmluvy.
5.	Poplatky, prípadne pokuty a majetkové sankcie plynúce z nedodržania stanovených a vzájomne dohodnutých podmienok odstránenia stavieb podľa tejto zmluvy znáša zhotoviteľ diela v plnom rozsahu. 
6.	Zhotoviteľ sa pri realizácii predmetu zmluvy, v mene objednávateľa, zaväzuje dodržať                                   všetky podmienky pri odstraňovaní stavieb uvedené v rozhodnutí Stavebného úradu vydaného Obcou Bidovce .A359/2013-Bi zo dňa 12.9.2013, nadobudnutá právoplatnosť dňa 26.9.2013., ktorým sa povoľuje odstránenie stavby. 
7.	V prípade, že správcovia inžinierskych sietí budú vyžadovať akékoľvek práce za účelom odpojenia sietí od pozemku, bude zodpovednosťou zhotoviteľa koordinovať a naplánovať takéto práce.
8.	Zhotoviteľ je povinný udržiavať na prevzatom pracovisku poriadok a čistotu. Je povinný odstraňovať odpady a  nečistoty vzniknuté z jeho prác, dodržiavať čistotu komunikácií v zmysle cestného zákona a zabezpečiť bezpečnosť na stavbe. 
9.	V prípade výskytu nepredvídateľných okolností tieto zhotoviteľ bezodkladne písomne oznámi    objednávateľovi. Ďalší postup bude určený po dohode oboch zmluvných strán.
10.  	O odovzdaní a prevzatí diela bude spísaná zápisnica. Zápisnica bude obsahovať súpis prípadných nedorobkov aj s termínom ich odstránenia. Súčasťou zápisnice musí byť aj doklad o uložení stavebného odpadu na registrovaných skládkach odpadu. 

VI.	Sankcie
1.	Objednávateľ uhradí úrok z omeškania za neuhradenie faktúry v stanovenej lehote podľa čl. IV tejto zmluvy vo výške 0,03% z neuhradenej sumy za každý deň omeškania.
2.	Pokiaľ zhotoviteľ nedodrží čas plnenia dojednaný v tejto zmluve podľa čl. III., uhradí objednávateľovi zmluvnú pokutu vo výške 0,03% z ceny diela za každý deň omeškania.
3.	Zhotoviteľ však nie je v omeškaní po dobu, ktorú nemohol svoju povinnosť splniť následkom okolností, vzniknutých na strane objednávateľa, alebo vyššou mocou. Obdobne objednávateľ nie je v omeškaní s úhradou, pokiaľ nemohol svoju povinnosť splniť následkom okolností vzniknutých na strane zhotoviteľa. Tieto skutočnosti musia byť predložené zápisom, alebo iným preukázateľným materiálom.
4.	Zmluvné pokuty a sankcie, dojednané touto zmluvou uhradí povinná strana nezávisle od toho, či a v akej výške vznikne druhej strane škoda porušením povinnosti, ktorú možno vymáhať samostatne.

VII.	Záverečné ustanovenia

1.	Pri plnení zmluvy sa zmluvné strany riadia ustanoveniami tejto zmluvy. V ostatných otázkach, neupravených touto zmluvou, platia predovšetkým ustanovenia Obchodného zákonníka, najmä o zmluve o dielo a ostatné všeobecné záväzné predpisy, platné v Slovenskej republike.
2.	Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
3.	Zmluvné strany sa dohodli prípadné riešenie sporov bude uplatňované na súde, podľa právneho poriadku Slovenskej republiky.
4.	Zmluva nadobúda platnosť dňom podpísania obidvoma zmluvnými stranami.
5.	Zmluva je účinná dňom nasledujúcim po dni jej zverejnenia na webovom sídle mesta Košice (www.kosice.sk).
6.	Táto zmluva je vypracovaná v piatich vyhotoveniach, z ktorých tri si ponecháva objednávateľ a dve zhotoviteľ.

V Košiciach dňa ..................... 				V .................................. dňa .....................

Objednávateľ:						Zhotoviteľ:

..................................................				..................................................